VENDIM
Nr. 138, datë 22.2.2017 

PËR KRIJIMIN E BAZËS SË TË DHËNAVE SHTETËRORE “REGJISTRI ELEKTRONIK SHËNDETËSOR KOMBËTAR”

Në mbështetje të nenit 100 të Kushtetutës dhe të nenit 4, të ligjit nr.10325, datë 23.9.2010, “Për bazat e të dhënave shtetërore”, të ndryshuar, me propozimin e ministrit të Shëndetësisë, Këshilli i Ministrave
 
VENDOSI:

1. Krijimin e bazës së të dhënave shtetërore për Ministrinë e Shëndetësisë, “Regjistri Elektronik Shëndetësor Kombëtar”. 
2. Regjistri Elektronik Shëndetësor Kombëtar mban të dhëna për dokumentet mjekësore elektronike të shtetasve që kanë marrë shërbim shëndetësor në institucionet e kujdesit shëndetësor. Institucioni administrues i Regjistrit Elektronik Shëndetësor Kombëtar është Ministria e Shëndetësisë.
3. “Dokument mjekësor elektronik” janë të gjitha dokumentet që krijohen nga profesionistët e shëndetit, nga përdorimi i sistemeve të shëndetësisë elektronike.
4. Vlefshmëria e dokumentit mjekësor elektronik realizohet nëpërmjet nënshkrimit elektronik nga profesionistët e shëndetit, në përputhje me legjislacionin në fuqi për nënshkrimin elektronik.
5. Të dhënat parësore dhe dytësore të Regjistrit Elektronik Shëndetësor Kombëtar janë, si më poshtë vijon:
[bookmark: _Toc390074652][bookmark: _Toc444598255][bookmark: _Toc466895320]a) Të dhënat parësore:
i) të dhëna për referimet, ekzaminimet dhe trajtimet e shtetasit;
ii) miratimi (ose refuzimi) i shtetasit për shkëmbim të dokumenteve mjekësore elektronike ndërmjet institucioneve të kujdesit shëndetësor.
[bookmark: _Toc466895322]b) Të dhënat dytësore, që shkëmbehen me Regjistrin Kombëtar të Gjendjes Civile (DPGjC), janë:
i) Parametrat hyrës: 
- NID-i i shtetasit.
ii) Parametrat dalës:
- Emri;
- Mbiemri;
- Emri i babait;
- Adresa;
- Gjinia; 
- Vendlindja;
- Datëlindja;
- Lidhja me kryefamiljarin;
- Bashkia; 
- Nr. i ID-së të dokumentit.
[bookmark: _GoBack]6. Dhënësi/dhënësit e informacionit për Regjistrin Elektronik Shëndetësor Kombëtar janë:
a) shtetasit;
b) institucionet e ofrimit të kujdesit shëndetësor, të krijuara ose licencuara sipas legjislacionit në fuqi;
c) Ministria e Shëndetësisë;
ç)  Fondi i Sigurimit të Detyrueshëm të Kujdesit Shëndetësor;
d) Agjencia Kombëtare e Barnave dhe Pajisjeve Mjekësore;
dh) Qendra Kombëtare e Urgjencës Mjekësore;
e) Qendra Kombëtare Teknike Biomjekësore;
ë) urdhrat e profesionistëve të shëndetësisë.
[bookmark: _Toc390074653][bookmark: _Toc444598256][bookmark: _Toc466895321]7. Bazat e të dhënave me të cilat ndërvepron Regjistri Elektronik Shëndetësor Kombëtar janë Regjistri Kombëtar i Gjendjes Civile  (DPGjC) dhe database-t e tjera shtetërore, të cilat, në aktin e krijimit të tyre,  parashikojnë ndërveprimin me Regjistrin Elektronik Shëndetësor Kombëtar.
[bookmark: _Toc390074655][bookmark: _Toc444598258][bookmark: _Toc466895323]8. Subjektet e interesuara për përdorimin e Regjistrit Elektronik Shëndetësor Kombëtar, janë: 
a) shtetasit, të cilët aksesojnë të dhënat mjekësore nëpërmjet portalit qeveritar e-Albania.al. Shtetasit mund të ndryshojnë miratimin për shkëmbimin e dokumenteve mjekësore elektronike ndërmjet institucioneve të ofrimit të kujdesit shëndetësor edhe në portalin qeveritar e-Albania.al;
b) institucionet e ofrimit të kujdesit shëndetësor, të krijuara ose të licencuara sipas legjislacionit në fuqi, punonjësit e të cilëve kryejnë regjistrimin e shtetasve në sistem dhe krijojnë dokumentet mjekësore elektronike të tij;  
c) Ministria e Shëndetësisë, që ka përgjegjësinë dhe rolin e administratorit të Regjistrit Elektronik Shëndetësor Kombëtar dhe e përdor për gjenerimin e raporteve statistikore; 
ç)	 Fondi i Sigurimit të Detyrueshëm të Kujdesit Shëndetësor, për gjenerimin e raporteve statistikore; 
d) Agjencia Kombëtare e Barnave dhe Pajisjeve Mjekësore, për gjenerimin e raporteve statistikore; 
dh)	 Qendra Kombëtare e Cilësisë, Sigurisë dhe Akreditimit të Institucioneve Shëndetësore, për gjenerimin e raporteve statistikore;
e) Instituti i Shëndetit Publik, për gjenerimin e raporteve statistikore;
ë) 	Qendra Kombëtare e Edukimit në Vazhdim, për gjenerimin e raporteve statistikore;
f) Shërbimi Kombëtar i Urgjencës Mjekësore, për gjenerimin e raporteve statistikore;
[bookmark: _Toc390074656][bookmark: _Toc444598259][bookmark: _Toc466895324]g) Qendra Kombëtare Teknike Biomjekësore, për gjenerimin e raporteve statistikore. 
9. Niveli i aksesimit për subjektet e interesuara
a) Shtetasit, nëpërmjet portalit e-Albania.al. shohin dokumentet e tyre mjekësore dhe se kush i ka aksesuar këto dokumente. Shtetasit mund të ndryshojnë miratimin për shkëmbimin e dokumenteve mjekësore ndërmjet institucioneve të kujdesit shëndetësor; 
b) Institucionet e ofrimit të kujdesit shëndetësor publik dhe/ose privat, të licencuara sipas legjisla-cionit në fuqi për licencimin. 
c) Rolet e përdoruesve të Regjistrit Elektronik Shëndetësor Kombëtar në institucionet shëndetësore, janë:
i) Recepsionist; 
ii) Operator të dhënash;
iii) Personel mjekësor;
iv) Personel për statistika dhe raporte;
v) Administrator. 
Çdo përdorues identifikohet në sistem nëpërmjet llogarisë së tij personale (fjalëkalim/ password) dhe ka role me nivele aksesi e të drejta sipas rregullores së sistemit, të miratuar nga ministri i Shëndetësisë.
Personeli mjekësor, në institucionet shëndetësore, ka të drejtë të shohë dokumentet mjekësore elektronike të prodhuara në një institucion tjetër për një shtetas që ka dhënë miratimin për shkëmbimin e informacionit.
ç) 	Ministria e Shëndetësisë ka rolet e përdoruesit “Personel për statistika dhe raporte” dhe “Administrator”;
d) Institucionet shëndetësore, që kanë rolin e përdoruesit “Personel për statistika dhe raporte” janë, si më poshtë vijon:
i) Fondi i Sigurimit të Detyrueshëm të Kujdesit Shëndetësor; 
ii) Agjencia Kombëtare e Barnave dhe Pajisjeve Mjekësore; 
iii) Qendra Kombëtare e Cilësisë, Sigurisë dhe Akreditimit të Institucioneve Shëndetësore;
iv) Instituti i Shëndetit Publik; 
v) Qendra Kombëtare e Edukimit në Vazhdim; 
vi) Shërbimi Kombëtar i Urgjencës Mjekësore;
vii) Qendra Kombëtare Teknike Biomjekësore. 
10. 	Dokumentet mjekësore në format elektronik, pjesë e sistemit të informacionit shëndetësor, të cilat duhet të nënshkruhen elektronikisht dhe të quhen dokumente mjekësore elektronike, përcaktohen me urdhër të ministrit të Shëndetësisë.
11.  	Dokumentet mjekësore elektronike, që përdoren në sistemet e informacionit shëndetësor nga subjektet publike ose jopublike, si dhe profesionistët e kujdesit shëndetësor, të cilët duhet të përdorin nënshkrim elektronik të kualifikuar, të përdorin infrastrukturën e çelësit publik, e cila administrohet nga Agjencia Kombëtare e Shoqërisë së Informacionit ose nga ofrues të kualifikuar të shërbimit të besuar, të akredituar nga autoriteti përkatës, sipas legjislacionit në fuqi për nënshkrimin elektronik.
12. 	Të gjitha ndryshimet në arkitekturën software dhe hardware të Regjistrit Elektronik Shëndetësor Kombëtar të Ministrisë së Shëndetësisë, të cilat mund të ndodhin në varësi të nevojave të institucionit dhe praktikave evropiane e ndër-kombëtare në fushën e shëndetësisë, të bëhen në përputhje me legjislacionin në fuqi.
13.  Ngarkohet Ministria e Shëndetësisë për zbatimin e këtij vendimi.
Ky vendim hyn në fuqi tre muaj pas botimit në Fletoren Zyrtare.
KRYEMINISTRI
Edi Rama


